Diari Oficial de la Generalitat Valenciana


Sumari del DOGV 2617, del 02-11-1995 (1995/836633)

RESOLUCIÓ de 4 de setembre de 1995, del rector de la Universitat Jaume I, per la qual ordena la publicació de l'Acord del Consell de Participació Social, de data 10 de juliol de 1995, pel qual s'aproven les Normes de Permanència dels estudiants de la Universitat Jaume I. Amb efectes a partir del curs acadèmic 1995-1996
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2617

Data del DOGV
:   02-11-1995

Secció del DOGV
:   ALTRES DISPOSICIONS

Número del document
:   1995/836633


Data del document
:   04-09-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 4 de setembre de 1995, del rector de la Universitat Jaume I, per la qual ordena la publicació de l'Acord del Consell de Participació Social, de data 10 de juliol de 1995, pel qual s'aproven les Normes de Permanència dels estudiants de la Universitat Jaume I. Amb efectes a partir del curs acadèmic 1995-1996.   
El Consell de Participació Social de la Universitat Jaume I, en la sessió plenària del 10 de juliol de 1995, i en virtut de la competència que li confereix l'article 27.2 de la Llei Orgànica 11/1983, de 25 d'agost, de Reforma Universitària, adoptà acord pel qual s'aproven les Normes de Permanència dels estudiants de la Universitat Jaume I.  
Per la competència que atribueix a aquest Rectorat l'article 16 del Reglament de Funcionament del Consell de Participació Social, s'ordena la publicació de les esmentades normes per a coneixement general.  
Castelló de la Plana, 4 de setembre de 1995.- El rector: Fernando Romero Subirón.  
Normes de permanència de la Universitat Jaume I  
Primera. Estudiants matriculats per primera vegada en el primer curs d'una titulació de la Universitat Jaume I  
1. Aquests estudiants hauran de superar un mínim del 20% del total de crèdits de què consta el curs complet, que es reflecteix en el corresponent pla d'estudis. Almenys la meitat d'aquests crèdits s'hauran d'obtenir d'assignatures troncals o obligatòries.  
2 . Els estudiants que no superen aquest mínim podran matricular-se, després d'haver fet la preinscripció, en una titulació diferent. Si no superen aqueix mínim en la nova titulación, no podran matricular-se de nou a la Universitat Jaume I.  
3. Les assignatures revalidades/adaptades s'entendran a tots els efectes com assignatures superades.  
Segona. Rendiment acadèmic  
1. Als estudiants que es matriculen per segona vegada o successives en una mateixa titulació de la Universitat i que durant dos anys acadèmics consecutius no superen almenys el 50% dels crèdits en què es matriculen, no se'ls permetrà matricular-se de nou a la Universitat Jaume I fins que passen dos cursos, comptadors des de l'últim en què no superaren el 50% dels crèdits.  
2. No s'aplicaran aquestes normes de permanència a aquells estudiants que hagen superat el 80% de la càrrega lectiva del pla d'estudis.  
3. Les assignatures revalidades/adaptades s'entendran, a tots els efectes, com assignatures superades.  
Tercera. Nombre màxim de convocatòries  
1. El nombre màxim de convocatòries a què tenen dret els estudiants és de quatre. Una vegada esgotades les quatre convocatòries, els estudiants podran sol·licitar una convocatòria addicional.  
2. L'anul·lació de convocatòria serà automàtica si l'estudiant no es presenta a l'examen final corresponent. Es considera com presentat a l'examen l'estudiant que abandona la prova desprès que s'ha iniciat.  
Quarta. Causes d'exempció.  
Podran ser causes d'exempció total o parcial del compliment d'aquestes normes les següents: malaltia greu o qualsevol altra causa de força major justificades documentalment. L'Equip de Govern, informat la Comissió d'Afers Universitaris del Consell de Participació Social, farà l'estudi i dictamen de les peticions.  
La resolució del rector esgotarà la via administrativa i serà impugnable davant la jurisdicció contenciosa administrativa.  
DISPOSICIó TRANSITòRIA  
Aquestes normes entraran en vigor a partir de la seua publicació, i s'aplicaran, en el que siguen favorables, a les situacions anteriors, excepte en allò que fa referència al primer apartat de la tercera norma. El primer apartat de la segona norma, s'aplicarà a partir del curs 1994/95.